**Aș vrea**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

As vrea să mă iubesc

Mai mult,

Să nu mai stau pe prispa mea

de vise care plâng,

Să nu mai beau cupe

Amare la fiecare

Colț de gând,

Și sa nu mai cerșesc iubire

În umbre negre ce, plăpând,

M-aruncă în cenușă

Și tenebre...

Aș vrea să mă iubesc

Mai mult,

O spun ca pe-un refren, ce poate,

Niciodată n-am să-l trăiesc,

Căci tumultul acesta este prea lumesc,

Și simt că mă frâng,

Că mă epuizez,

Că nu e loc de mine

În acest haos regulat

Și pironit în al său firesc...

Și-aș vrea să scap de el, dar blocată mă simt

În el, ca-ntr-o colivie

În care uneori și eu

Pe mine însămi

Mă părăsesc,

Lăsându-mă sa plâng, lăsându-mă

Să încremenesc în ceea ce, odată, era

Viața mea, în ceea ce, odată,

Era atât de firesc,

Lăsându-mă să adorm

În cuvintele proprii ca-ntr-un

Poem grotesc...

E prea multa lumină

Sau prea mult întuneric

În același loc,

E totul prea clar

Sau prea îndoielnic,

Iar eu, ca un far în miez

De noapte-zi, caut un timp prielnic

Ca să-mi croiesc drum

Prin aceste timpuri

Vremelnice din atâta veșnicie

Care se întinde de-atâta amar

De vreme până la noi, curgând

Ea știe pe unde și prin ce vremi...

E prea mult zgomot în mine

Și prea multă liniște afară,

E prea mult pentru mine,

Simt că zbor pe interior

Și mă prăbușesc în existența

Mea domoală...

Aș vrea să mă iubesc mai mult,

Să merg în căutarea mea

Pe drumul cel mai strâmt

Și să mă regăsesc în același

Loc, zâmbindu-mi timid,

Cu brațele întinse către

Mine însămi ca un prieten vechi,

Pe care nu l-am mai văzut

Demult...

Să stăm la o cafea

De gând, ca niciodată...

Dar probabil că sunt prea departe

Acum...

Poate că deja m-am făcut scrum

Pe undeva, pe un

Câmp de flori,

La marginea lumii mele

De vise ce se frâng...